# name
Biblioteca Patrimonial Digital de la UB (BiPaDi). Maig 2014

# metadata.dc.description[].value
Imatge utilitzada per fer publicitat de novetats  del CRAI de la UB - Vitrina Maig 2014.

# metadata.dc.description.abstract[].value
El dia 5 de maig de 2014, el CRAI de la UB posa en funcionament el portal de la Biblioteca Patrimonial Digital de la Universitat de Barcelona: Biblioteca Patrimonial Digital UB (BiPaDi). 

BiPaDi neix amb la voluntat de divulgar, mitjançant les còpies digitalitzades, els fons patrimonials, bibliogràfics i documentals de la Universitat de Barcelona formats per més de 2.100 manuscrits, al voltant de 1.000 incunables i més de 150.000 impresos dels segles XVI al XIX, així com altres col·leccions úniques de documents i fons d'arxiu. 

En aquesta primera fase el portal s’inicia amb sis col·leccions, que representen només la punta de l’iceberg de tot el fons que progressivament s’anirà incorporant.

Per primera vegada i de forma molt destacada, la Universitat de Barcelona disposa d’un portal dedicat exclusivament a difondre i a revalorar aquest patrimoni bibliogràfic excepcional que constitueix una de les biblioteques de fons antic més importants de l'Estat espanyol. El valor d'alguns d'aquests documents és incalculable: ja sigui per la seva antiguitat, perquè n'hi ha pocs exemplars al món, per la seva originalitat o pel seu caràcter artístic. 


El projecte, que a més ha comportat la creació del Centre de Digitalització de la UB (CEDI) i l'inici d'un sistema de preservació digital, ha pogut tirar endavant gràcies al finançament del Health Universitat de Barcelona Campus (HUB) i l’assessorament tècnic de la Facultat de Biblioteconomia.

Tot i que per motius històrics, la nostra biblioteca universitària ha estat receptora i conservadora d’aquests fons bibliogràfics excepcionals - tret que ens diferencia de les altres biblioteques universitàries del nostre entorn-,  també es vol incidir en la missió de donar suport a la docència i a la recerca. Volem oferir a la comunitat universitària (investigadors, professorat i alumnat) uns documents únics que, per les seves diferents característiques d'antiguitat i originalitat, poden ser útils en diferents àrees de recerca, docència i aprenentatge, com poden ser la Història de l’art, la Paleografia, la Lingüística o la Història de la ciència, per posar uns quants exemples.

# metadata.dc.rights[].value
cc-by (c) Universitat de Barcelona. CRAI, 2014

# metadata.dc.title[].value
Biblioteca Patrimonial Digital de la UB (BiPaDi). Maig 2014

# metadata.dc.title.alternative[].value
El CRAI de la UB inaugura "BiPaDi": el Portal de la Biblioteca Patrimonial Digital de la Universitat de Barcelona